Sydney
Sydney (varem eesti keeles ka Sidney) on linn Austraalias, Uus-Lõuna-Walesi osariigi pealinn. Sydney on Austraalia vanim linn (asutatud karistuskolooniana 1788). Sydney on rahvaarvu järgi Austraalias teisel kohal Melbourne järel, kuigi veel hiljuti oli ta suurim linn. Linna rahvaarv oli 2021. aasta seisuga 5,26 miljonit. Kesklinn moodustab omavalitsusüksuse City of Sydney. Sydneys toimusid 2000. aasta suveolümpiamängud.